|  |  |  |  |  |
| --- | --- | --- | --- | --- |
| **ПАДЕЖ И ПИТАЊЕ** | **ЗНАЧЕЊЕ ПАДЕЖА** | **СЛУЖБА** | **ПРИМЕР** | **ПРЕДЛОЗИ** |
| **НОМИНАТИВ**  КО? ШТА? (постоји) | 1. вршилац радње,  2. носилац стања | 1.граматички субјекат  2.именски део предиката (именски предикатив)  3. атрибут  4. апозиција | 1.**Миша** вежба математику.  2. Миша је **студент**.  3. **Наш** Миша је студент.  4. Миша, **студент математике**, полаже испит. | Нема предлоге. |
| **ГЕНИТИВ**  КОГА? ЧЕГА? (нема) | 1. присвојни (посесивни)  2. деони (партитивни)  3. квалитативни (описни)  4. аблативни (потицање)  5. време  6. место  7. начин  8. узрок  9. намена  10. поређење  11. изузимање  12. допусно (допуштање) | 1.атрибут  2. а)прави објекат  б) неправи објекат  в) логички субјекат  3. атрибут  4. а)неправи објекат  б) атрибут  5. прил. одр. за време  6. прил. одр. за место  7. прил. одр. за начин  8. прил. одр. за узрок  9. прил. одр. за намену (циљ)  10. прил. одр. за поређење  11. прил. одр. за изузимање  12. прил. одр. за допуштање | 1. То је свеска **моје сестре**.  2. а)Јео сам **воћа**.  б) Најео сам се **воћа.**  в) У корпи нема **воћа.**  3. Упознао сам девојку **црних очију**.  4. а) Плашим се **мрака**.  б) Мој пријатељ **из** **града** долази сутра.  5. Наћи ћемо се **пре** **ручка**.  6. Отишли су к**од** **Марка**.  7. Отишли су **без поздрава**.  8. Нисмо стигли **због гужве**.  9. **Ради школовања деце** отишао је идавде.  10. Трчи **попут зеца**.  11. У позоришту смо били сви **осим Марка.**  **12. Упркос кише,** отишли су да трче. | Од, до, из, код, поред, близу, испред, с(а), крај, иза, изван, између, без, због, услед, ради, попут, пре, после, приликом, након, уочи, усред, око, упркос, против, осим |
| **ДАТИВ**  КОМЕ? ЧЕМУ?  (верујем) | 1.намена  2. правац, циљ  3. носилац стања  4. допусно (допуштање) | 1. неправи објекат  2. прил. одр. за правац (циљ, место)  3. логички субјекат  4. прил. одр. за допуштање | 1. Поклонићу с**естри** књигу.  2. Приближи се **голу** и брани!  3. **Марку** се спава.  4. **Упркос киши**, отишли су да трче. | Ка, према, упркос, насупрот |
| **АКУЗАТИВ**  КОГА? ШТА?  (видим) | 1.предмет (трпилац) радње  2. носилац стања  3. време  4. место  5. начин  6. узрок  7. мера, количина  8. намена | 1. а)прави објекат  б) неправи објекат  2. логички субјекат  3. прил. одр. за време  4. прил. одр. за место  5. прил. одр. за начин  6. прил. одр. за узрок  7. прил. одр. за количину  8. прил. одр. за намену | 1. а)Појео сам **јабуку**.  б) Заљубио се **у Марију**.  2. **Бабу** боли нога.  3. **У суботу** идемо на клизање.  4. У суботу идемо **на клизање**.  5. Причао ми је **кроз плач** шта се десило.  6. Кажњен је **за недолазак** у школу.  7. **Цео дан** смо пецали.  8. Имам поклон **за тебе.** | У, за, уз, кроз, низ, на, по, над, под, пред, међу, о |
| **ВОКАТИВ**  ХЕЈ! | Дозивање, обраћање | Граматички субјекат – само у народним песмама (због десетерца) | „Вино пије, **Краљевићу Марко**“ | Нема предлоге. |
| **ИНСТРУМЕНТАЛ**  С КИМ? ЧИМЕ?  (радим) | 1.друштво  2. средство  3. време  4. место  5. начин  6. количина (мера)  7. предмет радње  8. квалитативни (описни) | 1.прил. одр. за друштво  2. прил. одр. за средство  3. прил. одр. за време  4. прил. одр. за место  5. прил. одр. за начин  6. прил. одр. за количину  7. неправи објекат  8. атрибут | 1. Идем у биоскоп **са Марком**.  2. **Оловком** пишем сваки дан.  3. Тенис тренирам с**уботом**.  4. **Парком** трче деца.  5. Рекао ми је то **са осмехом**.  6. Вежбали смо **сатима**.  7. Дуго се бавим **спортом**.  8. Упознао сам девојку **са црним очима**. | С(а), за, над, под, пред, међу |
| **ЛОКАТИВ**  О КОМЕ? О ЧЕМУ?  (размишљам) | 1.предмет разговора (радње)  2. место  3. време  4. начин | 1. неправи објекат  2. прил. одр. за место  3. прил. одр. за време  4. прил. одр. за начин | 1. Дуго смо маштали **о путовању**.  2. Нисам дуго била **у Црној Гори**.  3**. У јулу** ћемо опет путовати у Грчку.  4. Не волим да плаћам **у ратама.** | У, на, о, по, при према |